
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1002 

9 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση Κρατικού Παιδικού Σταθμού στο Δήμο 

Κλεισούρας Ν. Καστοριάς. 1 

Τροποποίηση της ΔΥ1α/22943/97/20.2.1998 Ο.Ε. 
(Φ.Ε.Κ. 208/5.3.1998 τ.Β') απόφασης περί συγκρό¬ 
τησης Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 1ου Συγκροτήμα¬ 
τος της Περιφέρειας Αττικής γιατις ειδικότητες της 


Αλλεργιολογίας, Αναισθησιολογίας, ... και Οδο¬ 
ντιατρικής. 2 

Μεταβίβαση Κρατικού Παιδικού Σταθμού στο Δήμο 

Πέτρας Ν. Πιερίας. 3 

Χορήγηση άδειας ασκήσεως επαγγέλματος Κοινωνικού 
Λειτουργού στον ΔΕΙΚΤΑΚΗ Γεώργιο του Κυριάκου 4 
Χορήγηση άδειας ασκήσεως επαγγέλματος Κοινωνικού 
Λειτουργού στην ΨΙΛΑΚΗ Μαρία του Εμμανουήλ.... 5 

Χορήγηση άδειας ασκήσεως επαγγέλματος Κοινωνικού 
Λειτουργού στην ΛΑΧΑΝΙΩΤΗ Στυλιανή του Ιωάννη 6 

Τροποποίηση του Οργανισμού της Νομαρχίας Πει¬ 
ραιά . 7 

Δικλείδες ασφαλείας της ομαλής λειτουργίας του 
Χρηματιστηρίου Παραγωγών Αθηνών (Χ.Π.Α.) και 
της Εταιρίας Εκκαθάρισης Συναλλαγών Επί Παρα- 

γώγων (ΕΤ.Ε.Σ.Ε.Π.). 8 

Τήρηση βιβλίων και στοιχείων από τα Μέλη του Χρη¬ 
ματιστηρίου Παραγώγων (Χ.Π.Α.) και της Εταιρίας 
Εκκαθάρισης Συναλλαγών Επί Παραγώγων 

(ΕΤ.Ε.Σ.Ε.Π.). 9 

Ανάθεση αρμοδιοτήτων της Συγκλήτου του Πανεπι¬ 
στημίου Κρήτης στο Πρυτανικό Συμβούλιο. 10 


ΑΠΟΦΑΣΕΙΣ 

Αριθ. Π1β/2600 (1) 

Μεταβίβαση Κρατικού Παιδικού Σταθμού στο Δήμο Κλει¬ 
σούρας Ν. Καστοριάς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποίη¬ 


ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27του Ν.2081/92 (ΦΕΚ 154/Α) 
όπου προστέθηκε το άρθρο 29 του Ν. 1558/85 (ΦΕΚ 137/Α) 
«Κυβέρνηση και Κυβερνητικά Όργανα» και όπως αυτό τρο¬ 
ποποιήθηκε με το άρθρο 1 του Ν. 2469/97 (ΦΕΚ 38/Α) και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας». 

6. Την με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Χριστίνα Σπυράκη και Δη- 
μήτριο Θάνο». 

7. Την αρ. ΔΙΔΚ/Φ.1/2/11187/12.5.2000 (ΦΕΚ 630/Β/- 
12.5.2000) κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

8. Την με αριθ. 71/1.11.99 απόφαση του Δημοτικού Συμ¬ 
βουλίου τουΔήμου Κλεισούρας - Ν. Καστοριάς, αποφασί¬ 
ζουμε: 

Μεταβιβάζουμε στο Δήμο Κλεισούρας - Ν. Καστοριάς: 

Τον Κρατικό Παιδικό Σταθμό Κλεισούρας - Ν.Δ. 1316/42 
(ΦΕΚ 115 Α') που λειτουργεί με τις διατάξεις του Α.Ν. 
2.11.35 (ΦΕΚ527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Κ. ΚΑΪΣΕΡΛΗΣ Δ. ΘΑΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΔΥΙδ/οικ. 15758 (2) 

Τροποποίηση της ΔΥ1α/22943/97/20-2-1998 Ο.Ε. (Φ.Ε.Κ. 
208/5-3-1998 τ. Β') απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων (Σ.Κ.Ε.Ι.Ο. 
Π.Ν.Ι.) του 1ου Συγκροτήματος της Περιφέρειας Αττι¬ 
κής για τις ειδικότητες της Αλλεργιολογίας. Αναισθη- 
σιολογίας,... και Οδοντιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α'). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Τη ΔΥ1 α/22943/97/20-2-1998 Ο.Ε. (Φ.Ε.Κ. 208/5-3-1998 
τ. Β') απόφασή μας, όπως τροποποιήθηκε μεταγενέστερα. 

5. Το 443/26-5-2000 έγγραφο του Π.Γ.Ν. Αθηνών «Γ. 
ΓΕΝΝΗΜΑΤΑΣ». 

6. Το 2702/10-7-2000 έγγραφο του Κεντρικού Συμβου¬ 
λίου Υγείας, αποφασίζουμε: 

1) Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 1ου Συγκροτήματος 
Νοσ/μείων της Περιφέρειας Αττικής στην Ειδικότητα της 
Νευροχειρουργικής, τακτικό μέλος για την κρίση Δ/ντών 
τον Συγκούνα Ευάγγελο, Δ/ντή στο Π.Γ.Ν. Αθηνών «Ο 
ΕΥΑΓΓΕΛΙΣΜΟΣ», σε αντικατάσταση του Λεβέντη Αθανά¬ 
σιου, που παραιτήθηκε από τον κλάδο γιατρών Ε.Σ.Υ. 

2) Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


Αριθ. Π1β/3163 (3) 

Μεταβίβαση Κρατικού Παιδικού Σταθμού στο Δήμο Πέ¬ 
τρας Ν. Πιερίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ90 
Α’) «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 


4. Τις διατάξεις του άρθρου 27 του Ν.2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 (ΦΕΚ 
137/Α) «Κυβέρνηση και Κυβερνητικά Όργανα» και όπως αυ¬ 
τό τροποποιήθηκε με το άρθρο 1 του Ν. 2469/97 (ΦΕΚ38/Α) 
και το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ. 95/2000 (ΦΕΚ 76/Α’) «Οργανι¬ 
σμός του Υπουργείου Υγείας και Πρόνοιας». 

6. Την με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Την με αριθ. 155/3.7.2000 απόφαση του Δημοτικού ή 
Κοινοτικού Συμβουλίου του Δήμου Πέτρας Ν. Πιερίας, 
αποφασίζουμε: 

Μεταβιβάζουμε στο Δήμο Πέτρας, Ν. Κορινθίας τον 
Κρατικό Παιδικό Σταθμό Λόφου Π.Δ. 559/82 (ΦΕΚ 98 τ. 
Α'), που λειτουργεί με τις διατάξεις του Α.Ν. 2.11.35 (ΦΕΚ 
527 Α'). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στονΔΕΙΚΤΑΚΗ Γεώργιο του Κυριάκου. 

Η ΝΟΜΑΡΧΗΣ ΑΘΗΝΩΝ 

Με την 7096/30.6.2000 απόφαση της Νομάρχου Αθη¬ 
νών χορηγήθηκε στον ΔΕΙΚΤΑΚΗ Γεώργιο του Κυριάκου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Η Αν. Διευθυντής 
ΑΝ. ΓΚΟΡΙΤΣΑ 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΨΙΛΑΚΗ Μαρία του Εμμανουήλ. 

Η ΝΟΜΑΡΧΗΣ ΑΘΗΝΩΝ 

Με την 7700/12.7.2000 απόφαση της Νομάρχου Αθη¬ 
νών χορηγήθηκε στην ΨΙΛΑΚΗ Μαρία του Εμμανουήλ 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Η Αν. Διευθυντής 
ΑΝ. ΓΚΟΡΙΤΣΑ 

( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΛΑΧΑΝΙΩΤΗ Στυλιανήτου Ιωάννη. 

Η ΝΟΜΑΡΧΗΣ ΑΘΗΝΩΝ 

Με την 8547/17.7.2000 απόφαση της Νομάρχου Αθη- 

νών χορηγήθηκε στην ΛΑΧΑΝΙΩΤΗ Στυλιανή του Ιωάννη 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Η Αν. Διευθυντής 
ΑΝ. ΓΚΟΡΙΤΣΑ 


Αριθ. 69/2000 (7) 

Τροποποίηση του Οργανισμού της Νομαρχίας Πειραιά. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΙΡΑΙΑ 

Έχοντας υπόψη: 

1) Τις διατάξεις: 

Α) του άρθρου 14, παρ 29 (γ') του Ν.2817/2000 «εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις» (Α' 78). 

Β) του άρθρου 2 Α του Ν. 1558/1985 (Α' 137), όπως τρο- 
ποποιήθηκε με τη προσθήκη του άρθρου 27 του Ν. 
2081/1992 (Α' 154) και αντικαταστάθηκε με το άρθρο 1 
παρ.2 (α)του Ν. 2469/1997(Α'38). 

2) Το προεδρικό διάταγμα υπ’ αριθμ. 161/23-6-2000 (Α' 
145). 

3) Τον οργανισμό εσωτερικής οργάνωσης και λειτουρ¬ 
γίας της Νομαρχιακής Αυτοδιοίκησης Αθηνών- Πειραιώς- 
Νομαρχιακό Διαμέρισμα Πειραιώς(Τεύχος Β' 395/11-5- 
1995), αποφασίζει κατάπλειοψηφία: 

I) Την τροποποίηση του άρθρου 20 του Οργανισμού της 
Νομαρχίας Πειραιά και τη δημιουργία Δ/νσης Παιδείας 
και Θρησκευμάτων 

ΑΡΘΡΟ 20 

Διεύθυνση Παιδείας και Θρησκευμάτων 

1) Διεύθυνση Παιδείας και Θρησκευμάτων έχει ως απο¬ 
στολή τη μελέτη, τον προγραμματισμό και την ανάπτυξη 
των εκπαιδευτικών θεμάτων της Α/θμιας, Β/θμιας, 
Γ/θμιας Εκκλησιαστικής και δια Βίου εκπαίδευσης, στα 
πλαίσιατης Νομαρχίας και σύμφωνα με τις κατευθύνσεις 
της γενικότερης εκπαιδευτικής αποστολής. 

2) Τη Διεύθυνση Παιδείας και Θρησκευμάτων συγκρο¬ 
τούν τα εξής τμήματα: 

α) Τμήμα Α/θμιας, Β/θμιας και Εκκλησιαστικής εκπαί¬ 
δευσης. 

Στις αρμοδιότητες του Τμήματος ανήκουν: 

Η ίδρυση και λειτουργία όλων των σχολικών μονάδων. 

Η συγκρότηση επιτροπής καταλληλότητας για απόκτη¬ 
ση σχολικών γηπέδων. 

Η στέγαση περιφερειακών υπηρεσιών του ΥΠΕΠΘ. 

Η μίσθωση ακινήτων για τη στέγαση δημόσιων σχολι¬ 
κών μονάδων. 

Στέγαση και συστέγαση αυτών - ωράριο λειτουργίας. 
Διάθεση διδακτηρίου για άλλες χρήσεις κοινής ωφελείας. 

Έγκριση σχολικών εκδρομών στο εσωτερικό και εξωτε¬ 
ρικό. 

Διακοπή μαθημάτων λόγω εκτάκτων συνθηκών ή επιδη¬ 
μικής νόσου. 

Δωρεάν μεταφορά και σίτιση μαθητών. 

Εποπτεία και έλεγχος Συλλόγων Γονέων και Κηδεμόνων. 

Έγκριση εγκατάστασης και εποπτεία τηλεφωνικών συν¬ 
δέσεων σχολικών μονάδων και περιφερειακών υπηρε¬ 
σιών του ΥΠΕΠΘ. 

Οργάνωση μαθητικών συναυλιών και άλλων μαθητικών 
πολιτιστικών εκδηλώσεων. 


Διορισμός και αντικατάσταση διοικητών των ιδρυμάτων. 

Έκδοση απόφασης για τη μεταβίβαση περιουσίας των 
σχολικών μονάδων στους Ο.Τ.Α. 

β) Τμήμα Γ/θμιας και δια Βίου εκπαίδευσης. 

Στις αρμοδιότητες του τμήματος ανήκουν: 

Συνεργασία με τους φορείς της Γ/θμιας εκπαίδευσης 
και δη το Πανεπιστήμιο Πειραιά καιτοΤ.Ε.Ι. Πειραιά. 

Σεμινάρια, εκπαιδευτικά προγράμματα, προγράμματα 
κατάρτισης που στοχεύουν: 

Α) στη διατήρηση της πολιτιστικής μας κληρονομιάς, 

Β) στην εξοικείωση των πολιτών με τις νέες τεχνολογίες 
και 

Γ) στην οργάνωση προγραμμάτων επαγγελματικής κα¬ 
τάρτισης με άμεσο στόχο την δια βίου εκπαίδευση και την 
καταπολέμηση της ανεργίας. 

II) Την κατάργηση του άρθρου 21 του υφιστάμενου Ορ¬ 
γανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 2000 

Ο Πρόεδρος του Ν.Σ. 

ΣΤΑΥΡΟΣ ΓΕΩΡΓΟΠΟΥΛΟΣ 

Αριθ. 14223 (8) 

Δικλείδες ασφαλείας της ομαλής λειτουργίας του Χρη¬ 
ματιστηρίου Παραγώγων Αθηνών (Χ.Π.Α.) και της 
Εταιρίας Εκκαθάρισης Συναλλαγών Επί Παραγώγων 
(ΕΤ.Ε.Σ.Ε.Π.) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 4/196/28.7.2000) 

Αφού έλαβε υπόψη: 

1. Τις διατάξεις του άρθρου 31 παρ. 2 περ. γ του ν. 
2533/1997 (ΦΕΚΑ228), όπως ισχύει, 

2. Το υπ’ αριθμ. 6123/10.7.2000 έγγραφο του Χρηματι¬ 
στηρίου Παραγώγων Αθηνών ΑΈ. (Χ.Π.Α.), ως και το από¬ 
σπασμα πρακτικού της 52ης/6.7.2000 συνεδρίασης του 
Δ.Σ. του Χ.Π.Α. 

3. Το υπ’ αριθμ. 3038/10.7.2000 έγγραφο της Εταιρίας 
Εκκαθάρισης Συναλλαγών Επί Παραγώγων (ΕΤ.Ε.Σ.Ε.Π.), 
ως και το απόσπασμα πρακτικού της 47ης/6.7.2000 συνε¬ 
δρίασης του Δ.Σ. της ΕΤ.Ε.Σ.Ε.Π. 

4. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», όπως ισχύει, 

ΑΠΟΦΑΣΙΖΕΙ ΟΜΟΦΩΝΑ 

Άρθρο 1 
Γ ενικά 

Ως δικλείδες ασφαλείας θεωρούνται η προσωρινή δια¬ 
κοπή των συνεδριάσεων του ΧΠΑ, η διακοπή και η ανα¬ 
στολή της διαπραγμάτευσης παραγώγου και η διαγραφή 
αυτού. (Με την παρούσα απόφαση καθορίζονται οι προϋ¬ 
ποθέσεις προσωρινής διακοπής των συνεδριάσεων του 
Χ.Π.Α., της διακοπής και αναστολής διαπραγμάτευσης 
παραγώγου και της διαγραφής αυτού.) 

Άρθρο 2 

Προσωρινή διακοπή των συνεδριάσεων του ΧΠΑ 

1. Με κοινή απόφαση των Προέδρωντης Επιτροπής Κε- 

φαλαιαγοράς (Ε.Κ.) και του Χ.Π.Α. μπορεί να διακοπεί 
προσωρινά η συνεδρίαση του Χ.Π.Α, αν το μέτρο αυτό 
κρίνεται αναγκαίο για τη διαφύλαξη της ομαλής λειτουρ¬ 
γίας της αγοράς ή για την προστασία των συμφερόντων 
των επενδυτών. Η διακοπή αυτή δεν μπορεί να υπερβείτις 
δύο συνεχείς συνεδριάσεις. Ανοιλόγοιτης διακοπής εξα¬ 
κολουθούν να υφίστανται και μετά το χρόνο αυτό, η δια¬ 
κοπή μπορεί να παραταθεί με απόφαση του Δ.Σ. της Ε.Κ., 
μετά από γνώμη του Δ.Σ. του Χ.Π.Α. Σε κάθε περίπτωση η 
διάρκεια της διακοπής δεν θα υπερβαίνει συνολικά τις πέ¬ 
ντε συνεδριάσεις. 

2. Για τους ίδιους ως άνω λόγους, μπορεί να μετατίθε¬ 
ται με απόφαση του Προέδρου του Χ.Π.Α. η συνεδρίαση 
του Χ.Π.Α. σε μεταγενέστερο χρόνο μέσα στην ίδια εργά¬ 
σιμη ημέρα. 

Άρθρο 3 

Διακοπή διαπραγμάτευσης παραγώγου 

Το Δ.Σ. του Χ.Π.Α. μπορεί, κατά την κρίση του, να απο¬ 
φασίζει την διακοπή διαπραγμάτευσης παραγώγου ιδίως 
λόγω χαμηλής εμπορευσιμότητας ή μη ομαλής λειτουρ¬ 
γίας του παραγώγου αυτού ή/καιτης υποκείμενης αξίας. 
Ως διακοπή διαπραγμάτευσης του παραγώγου νοείται η 
μη εισαγωγή νέων σειρών του παραγώγου στο Χ.Π.Α. Η 
διαπραγμάτευση των υφιστάμενων σειρών του παραγώ¬ 
γου συνεχίζεται μέχριτη λήξη τους. Επομένως, η διακοπή 
διαπραγμάτευσης συγκεκριμένου παραγώγου δεν επη¬ 
ρεάζει τις ανειλημμένες υποχρεώσεις ως προς το παρά- 
γωγο αυτό. 

Άρθρο 4 

Αναστολή διαπραγμάτευσης παραγώγου 

1. Ο Πρόεδρος του Δ.Σ. του Χ.Π.Α. αναστέλλει τη δια¬ 
πραγμάτευση παραγώγου στις εξής περιπτώσεις και με 
τους εξής όρους: 

α. Όταν αναστέλλεται η διαπραγμάτευση της υποκείμε¬ 
νης αξίας στη χρηματιστηριακή αγορά, στην οποία αυτή 
είναι εισηγμένη. Στην περίπτωση αυτή η διαπραγμάτευση 
του παραγώγου αναστέλλεται αμέσως και η αναστολή 
διαρκεί όσο χρόνο διαρκεί η αναστολή διαπραγμάτευσης 
της υποκείμενης αξίας. 

β. Όταν απειλείται ή δεν διασφαλίζεται προσωρινά η 
ομαλή λειτουργία της αγοράς ή όταν το μέτρο αυτό επι¬ 
βάλλεται για την προστασία των συμφερόντων των επεν¬ 
δυτών. Στην περίπτωση αυτή η αναστολή διαπραγμάτευ¬ 
σης του παραγώγου πραγματοποιείται κατά την κρίση 
του Προέδρου του Δ.Σ. του Χ.Π.Α. 

2. Ο χρόνος αναστολής της διαπραγμάτευσης παρα¬ 
γώγου δεν μπορεί να υπερβαίνει τους έξι μήνες. Αν πα- 
ρέλθει η προθεσμία αυτή και οι λόγοι αναστολής εξακο¬ 
λουθούν να υφίστανται, τότε το παράγωγο διαγράφεται, 
σύμφωνα με τα οριζόμενα στην περίπτωση γ' της παρα¬ 
γράφου 1 του άρθρου 5 της παρούσας απόφασης. 

3. Αν το παράγωγο του οποίου αναστέλλεται η δια¬ 
πραγμάτευση είναι δικαίωμα προαίρεσης, κατά τη διάρ¬ 
κεια της αναστολής δεν είναι δυνατή η άσκηση του δικαι¬ 
ώματος. 

4. Αν το παράγωγο του οποίου αναστέλλεται η δια¬ 
πραγμάτευση είναι σύμβαση πώλησης μετοχών με σύμ¬ 
φωνο επαναγοράς ή σύμβαση αγοράς μετοχών με σύμ¬ 
φωνο επαναπώλησης, κατά τη διάρκεια της αναστολής 
δεν είναι δυνατή η άσκηση των δικαιωμάτων επαναγοράς 


ή επαναπώλησης, ενώ παρατείνεται η λήξη των συμβάσε¬ 
ων αυτών καθ’ όλη την περίοδο αναστολής. Κατ’ εξαίρε¬ 
ση, στην περίπτωση αναστολής διαπραγμάτευσης συμ¬ 
βάσεων πώλησης μετοχών με σύμφωνο επαναγοράς, η 
ΕΤ.Ε.Σ.Ε.Π. προβαίνει σε συμψηφιστική εκκαθάριση των 
τιμημάτων πώλησης και επαναγοράς, κατά τον οριζόμε¬ 
νο, σύμφωνα με τα χαρακτηριστικά του εισηγμένου σχε¬ 
τικού παραγώγου προϊόντος, χρόνο αυτοδίκαιης λήξης 
αυτών, και καταβάλλει στους πωλητές κατάτηνημέρα αυ¬ 
τή την προκύπτουσα από την εκκαθάριση διαφορά. 

5. Σε περίπτωση λήξης συμβολαίων μελλοντικής εκπλή¬ 
ρωσης ή δικαιωμάτων προαίρεσης κατά τη διάρκεια της 
αναστολής, η ΕΤ.Ε.Σ.Ε.Π. διακανονίζει, ανάλογα με το εί¬ 
δος του συμβολαίου και την υποκείμενη αξία αυτού, τα 
προκύπτοντα κατά τη λήξη δικαιώματα και υποχρεώσεις. 
Υποχρεώσεις προς παράδοση υποκειμένων αξιών, εφό¬ 
σον δεν είναι δυνατή η εκπλήρωσή τους, μετατρέπονται 
αυτοδίκαια κατά την ημέρα της λήξης σε χρηματικές. Για 
τον υπολογισμό των οφειλομένων κατά τη λήξη υποχρε¬ 
ώσεων των μερών λαμβάνεται υπόψη: 

α. σε περίπτωση που η αναστολή διαπραγμάτευσης του 
συμβολαίου μελλοντικής εκπλήρωσης ή των δικαιωμάτων 
προαίρεσης έχει αποφασιστείγια λόγους αναστολής δια¬ 
πραγμάτευσης της υποκείμενης αξίας αυτών στη χρημα¬ 
τιστηριακή αγορά στην οποία η αξία αυτή είναι εισηγμένη, 
η δημοσιευμένη τιμή της υποκείμενης αξίας ή του δείκτη 
της υποκείμενης αξίας κατά την ημέρα αναστολής ή η τε¬ 
λευταία δημοσιευμένη τιμή της υποκείμενης αξίας ή του 
δείκτη της υποκείμενης αξίας πριν την ημέρα της ανα¬ 
στολής, 

β. σε κάθε άλλη περίπτωση, η τελευταία δημοσιευμένη 
τιμή της εκκαθάρισης του συμβολαίου μελλοντικής εκ¬ 
πλήρωσης πριν την αναστολή ή, στην περίπτωση των δι¬ 
καιωμάτων προαίρεσης, η τελευταία δημοσιευμένη τιμή 
της υποκείμενης αξίας ή του δείκτη της υποκείμενης 
αξίας πριν την αναστολή. 

Άρθρο 5 

Διαγραφή παραγώγου 

1. Το Διοικητικό Συμβούλιο του Χ.Π.Α. αποφασίζει άμε¬ 
σα τη διαγραφή παραγώγου στις εξής περιπτώσεις: 

α. Όταν διαγράφει η υποκείμενη αξία από την χρηματι¬ 
στηριακή αγορά στην οποία είναι εισηγμένη. 

β. Όταν διακοπεί ο υπολογισμός ή η δημοσίευση του 
δείκτη της υποκείμενης αξίας. 

γ. Αν παρέλθει εξάμηνο από τον χρόνο αναστολής της 
διαπραγμάτευσης του παραγώγου. 

2. Σε περίπτωση διαγραφής του παραγώγου για τους 
λόγους που αναφέρονταιστηνπροηγούμενη παράγραφο 
επέρχονται οι εξής συνέπειες: 

α. Αν το παράγωγο είναι συμβόλαιο μελλοντικής εκπλή¬ 
ρωσης, οι αμοιβαίες υποχρεώσεις καθίστανται αυτοδί¬ 
καια ληξιπρόθεσμες την επόμενη της ημέρας διαγραφής. 

β. Εάντο παράγωγο είναι δικαίωμα προαίρεσης, μπορεί 
να ασκηθεί εντός της επόμενης της ημέρας διαγραφής. 
Εάν υπάρχει υποχρέωση παράδοσης υποκείμενων αξιών, 
αυτή μετατρέπεται αυτοδίκαια σε χρηματική υποχρέωση. 

γ. Εάν το παράγωγο είναι σύμβαση πώλησης μετοχών 
με σύμφωνο επαναγοράς ή σύμβαση αγοράς μετοχών με 
σύμφωνο επαναπώλησης, η ΕΤ.Ε.Σ.Ε.Π. ασκεί την επομέ¬ 
νη της ημέρας διαγραφής τα δικαιώματα επαναπώλησης 
για λογαριασμό όλων των αγοραστών των συμβάσεων 
αυτών και προβαίνει στις παραλαβές και παραδόσεις των 

υποκειμένων αξιών την επομένη της άσκησης. Οι μη εκ¬ 
πληρωθείσες υποχρεώσεις για παράδοση και παραλαβή 
υποκειμένων αξιών μετατρέπονται αυτοδίκαια σε χρημα¬ 
τικές κατά την επόμενη της άσκησης ημέρα. 

3. Στις περιπτώσεις διαγραφής παραγώγου, για τον 
υπολογισμό των υποχρεώσεων των μερών θα λαμβάνεται 
υπόψη κατά περίπτωση η τελευταία δημοσιευμένη τιμή 
της υποκείμενης αξίας πριν από την διαγραφή της, ή η τε¬ 
λευταία δημοσιευμένη τιμή του δείκτη της υποκείμενης 
αξίας πριν από τη διακοπή υπολογισμού του ή τη διακοπή 
δημοσίευσής του. 

Άρθρο 6 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. Με την 
έναρξη ισχύος της παρούσας καταργείται η Απόφαση της 
154ης/16.3.1999 συνεδρίασης του Δ.Σ. της Επιτροπής 
Κεφαλαιαγοράς (ΦΕΚΑ741). 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 4 Αυγούστου 2000 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 


Αριθ. 14223 (9) 

Τήρηση βιβλίων και στοιχείων από τα Μέλη του Χρηματι¬ 
στηρίου Παραγώγων (Χ.Π.Α.) και της Εταιρίας Εκκα¬ 
θάρισης Συναλλαγών Επί Παραγώγων (ΕΤ.Ε.Σ.Ε.Π.). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση της 5/196/28.7.2000) 

Αφού έλαβε υπόψη: 

1. Τις διατάξεις των άρθρων 14 και 31 παρ. 2περ. δ του 
Ν. 2533/1997 (ΦΕΚΑ228), όπως ισχύει, 

2. Τη διάταξη της παραγράφου 2 του άρθρου 13 του Ν. 
2166/1993 (ΦΕΚΑ137), 

3. Το υπ’ αριθμ. 6173/3065/18.7.2000 έγγραφο του 
Χ.Π.Α, ως και το απόσπασμα πρακτικού της 
51ης/28.6.2000 συνεδρίασης του Δ.Σ. του Χ.Π.Α. 

4. Το υπ’ αριθμ. 6173/3065/18.7.2000 έγγραφο της 
ΕΤ.Ε.Σ.Ε.Π., ως και το απόσπασμα πρακτικού της 
46ης/22.6.2000 συνεδρίασης του Δ.Σ. της ΕΤ.Ε.Σ.Ε.Π. 

5. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα», όπως ισχύει, 

ΑΠΟΦΑΣΙΖΕΙ ΟΜΟΦΩΝΑ 
ΚΕΦΑΛΑΙΟ Α' 

Στοιχεία που πρέπει να τηρούνται για τις εντός κύκλου 
συμβάσεις επί παραγώγων 

Άρθρο 1 

1. Για τις εντός κύκλου συμβάσεις επί παραγώγων τα 
Μέλη οφείλουν να τηρούν τα εξής στοιχεία: 

Α) Διπλότυπο πινακίδιο εντολών 

Β) Διπλότυπο πινακίδιο συναλλαγών 

Γ)Διπλότυπο πινακίδιο εξάσκησης δικαιωμάτων προαί¬ 
ρεσης και επαναγοράς ή επαναπώλησης ή λήξης συμβο¬ 
λαίων μελλοντικής εκπλήρωσης. 

2. Τα διπλότυπα πινακίδια είναι αριθμημένα κατ’ αύξο- 
ντα αριθμό. 


Άρθρο 2 

Διπλότυπο πινακίδιο εντολών 

1. Στα διπλότυπα πινακίδια εντολών τα Μέλη αναγρά¬ 
φουν όλες τις εντολές που λαμβάνουν προς σύναψη χρη¬ 
ματιστηριακών συναλλαγών εντός κύκλου ή προς εξά¬ 
σκηση αντιστοίχων δικαιωμάτων. Συγκεκριμένα, στο αντί¬ 
τυπο και στο στέλεχος κάθε πινακιδίου αναγράφονται τα 
εξής: 

ί. Το ονοματεπώνυμο του παραγγελέα 
μ. Ο κωδικός διαπραγμάτευσης του παραγγελέα ή σε 
περίπτωση εξάσκησης δικαιώματος προαίρεσης ο κωδι¬ 
κός εκκαθάρισης του παραγγελέα 
Νί. Η ημερομηνία και η ώρα λήψης της εντολής 
ίν. Το είδος της εντολής (αγορά, πώληση, εξάσκηση, 
άνοιγμα ή κλείσιμο θέσης) 
ν. Ο αριθμός συμβολαίων 

νί. Η σειρά παραγώγου, η οποία και πρέπει να προσδιο¬ 
ρίζεται από τα εξής στοιχεία: 
α. Το μήνα και το έτος λήξης της σειράς παραγώγου. 
β. Την υποκείμενη αξία της σειράς παραγώγου, οριζό¬ 
μενη κατ’ είδος και ποσότητα ανά συμβόλαιο. 

γ. Σε περίπτωση που η εντολή αφορά σε δικαίωμα προ¬ 
αίρεσης ή εξάσκηση αντιστοίχου δικαιώματος, πρέπει 
επίσης να αναγράφονται τα εξής στοιχεία: 

1) Ο τύπος του δικαιώματος (αμερικανικός ή ευρωπαϊ¬ 
κός) 

2) Το είδος δικαιώματος (οαΙΙ/ρυΙ) 

3) Η προκαθορισμένη τιμή εξάσκησης του δικαιώματος 
(εΐιΊΚο ρποθ) 

νϋ. Το ανώτατο ή κατώτατο όριο της τιμής, 
νίϋ. Ο χρονικός περιορισμός που τυχόν θα ορίσει ο πα- 
ραγγελέας. 

νϋ. Άλλα στοιχεία που τυχόν αφορούν στην εντολή 

2. Το πινακίδιο υπογράφεται από εξουσιοδοτημένο εκ¬ 
πρόσωπο του Μέλους και εφόσον το ζητήσει το Μέλος, το 
υπογράφει και ο παραγγελέας. Το πινακίδιο παραμένει 
στο Μέλος, τίθεται δε στη διάθεση του παραγγελέα. 

3. Οι Ειδικοί Διαπραγματευτές τύπου Α ή Β δεν οφεί¬ 
λουν να τηρούν πινακίδια εντολών για συναλλαγές που 
συνάπτουν για ίδιο λογαριασμό. 

Άρθρο 3 

Διπλότυπο πινακίδιο συναλλαγών 

1. Στα διπλότυπα πινακίδια συναλλαγών, τα Μέλη της 
ΕΤ.Ε.Σ.Ε.Π. αναγράφουν όλες τις καταρτισθείσες εντός 
κύκλου χρηματιστηριακές συναλλαγές, για τις οποίες ανα¬ 
λαμβάνουν την εκκαθάριση. Συγκεκριμένα στο αντίτυπο 
και στο στέλεχος του πινακιδίου αναγράφονται τα εξής: 
ί. Το ονοματεπώνυμο του παραγγελέα. 
ϋ. Ο κωδικός διαπραγμάτευσης του παραγγελέα, μέσω 
του οποίου συνήφθη η συναλλαγή. 

ΝΙ. Ο κωδικός εκκαθάρισης του παραγγελέα. 
ίν. Η ημερομηνία κατάρτισης της συναλλαγής, 
ν. Ο αριθμός διαβίβασης της εντολής, όπως αυτός δίνε¬ 
ται από το σύστημα ΟΑΣΗΣ. 

νί. Ο αριθμός της συναλλαγής, όπως αυτός δίνεται από 
το σύστημα ΟΑΣΗΣ. 

νϋ. Το είδος της συναλλαγής (αγορά, πώληση, άνοιγμα 
ή κλείσιμο θέσης). 

νίϋ. Ο αριθμός των συμβολαίων της συναλλαγής, 
ίχ. Η σειρά παραγώγου, η οποία και πρέπει να προσδιο¬ 
ρίζεται από τα εξής στοιχεία: 

α. Το μήνα και το έτος λήξης της σειράς παραγωγού, 
β. Την υποκείμενη αξία της σειράς παραγώγου, οριζό¬ 
μενη κατ’ είδος και ποσότητα ανά συμβόλαιο. 

Γ. Σε περίπτωση που η καταρτισθείσα συναλλαγή αφο¬ 
ρά σε δικαίωμα προαίρεσης, πρέπει επίσης να αναγρά¬ 
φονται τα εξής: 

1) Οτύποςτου δικαιώματος (αμερικανικόςή ευρωπαϊκός), 

2) Το είδος δικαιώματος (οαΙΙ/ρυΙ), 

3) Η προκαθορισμένη τιμή εξάσκησης του δικαιώματος 
(εΐπΚθ ρποθ). 

χ. Η τιμή της συναλλαγής ή το τίμημα του δικαιώματος 
προαίρεσης. 

χι. Η προμήθεια που οφείλει ο παραγγελέας για την κα¬ 
τάρτιση της συναλλαγής. 

χϋ. Η προμήθεια που οφείλει ο παραγγελέας για την εκ¬ 
καθάριση της συναλλαγής. 

Σε περίπτωση που το Μέλος που κατήρτισε τη συναλ¬ 
λαγή διενεργεί και την εκκαθάριση αυτής τα στοιχεία (χί) 
και (χϋ) μπορούν να αναφέρονται αθροιστικά. 

2. Το πινακίδιο συμπληρώνεται την ημέρα σύναψης της 
συναλλαγής και υπογράφεται από εξουσιοδοτημένο εκ¬ 
πρόσωπο του Μέλους. Το αντίτυπο διαβιβάζεται με κα¬ 
τάλληλο μέσο στον παραγγελέα εντός της επόμενης ερ¬ 
γάσιμης ημέρας από την ημέρα της συναλλαγής, ενώ το 
στέλεχος παραμένει στο Μέλος της ΕΤ.Ε.Σ.Ε.Π. 

Άρθρο 4 

Διπλότυπο πινακίδιο εξάσκησης δικαιωμάτων προαίρε¬ 
σης και επαναγοράς ή επαναπώλησης ή λήξης συμβο¬ 
λαίων μελλοντικής εκπλήρωσης 

1. Στα διπλότυπα πινακίδια εξάσκησης δικαιωμάτων 
προαίρεσης και επαναγοράς ή επαναπώλησης ή λήξης 
συμβολαίων μελλοντικής εκπλήρωσης, τα Μέλη που προ¬ 
βαίνουν στην εξάσκηση ή διενεργούν την εκκαθάριση κα¬ 
τά τη λήξη των συμβολαίων, αναγράφουν στο αντίτυπο 
και στο στέλεχος του πινακιδίου τα εξής: 
ί. Το ονοματεπώνυμο του παραγγελέα. 
μ. Τον κωδικό διαπραγμάτευσης του παραγγελέα μέσω 
του οποίου διενεργείται η εξάσκηση. 

Πί. Τον κωδικό εκκαθάρισης του παραγγελέα. 
ιν. Την ημερομηνία εξάσκησης ή λήξης, 
ν. Τον αριθμό της εξάσκησης, όπως αυτός δίνεται από 
το σύστημα ΟΑΣΗΣ. 

νί. Το είδος της εξάσκησης (εξάσκηση από τον παραγ- 
γελέα ή από την ΕΤ.Ε.Σ.Ε.Π.). 

νϋ. Τον αριθμό των συμβολαίων, για τα οποία διενεργεί- 
ται η εξάσκηση ή επέρχεται η λήξη. 

νίϋ. Τη σειρά παραγωγού, η οποία και πρέπει να προσ¬ 
διορίζεται από τα εξής στοιχεία: 
α. Το μήνα και το έτος λήξης της σειράς παραγώγου. 
β. Την υποκείμενη αξία της σειράς παραγώγου, οριζό¬ 
μενη κατ’ είδος και ποσότητα ανά συμβόλαιο. 

ιχ. Την τιμή εξάσκησης δικαιώματος προαίρεσης, την 
ημερήσια τιμή συναλλαγής σε περίπτωση επαναγοράς ή 
την τιμή λήξης. 

χ. Τα τυχόν δικαιώματα ή τις υποχρεώσεις του παραγ- 
γελέα για παραδόσεις ή παραλαβές υποκειμένων αξιών, 
όπως προκύπτουν από την εξάσκηση ή τη λήξη, 
χί. Την ημερομηνία παραδόσεων ή παραλαβών, 
χϋ. Τα δικαιώματα ή τις υποχρεώσεις του παραγγελέα 
για χρηματικό διακανονισμό που προκύπτουν από την 
εξάσκηση, την επαναγορά ή την επαναπώληση ή τη λήξη, 
χίϋ. Την ημερομηνία του χρηματικού διακανονισμού. 


χίν. Την προμήθεια που οφείλει ο παραγγελέας στο Μέ¬ 
λος του Χ.Π.Α. 

χν. Την προμήθεια που οφείλει ο παραγγελέας στο Μέ¬ 
λος της ΕΤ.Ε.Σ.Ε.Π. 

Σε περίπτωση σύμπτωσης της ιδιότητας του Μέλους 
του Χ.Π.Α. και της ΕΤ.Ε.Σ.Ε.Π. στο ίδιο πρόσωπο τα στοι¬ 
χεία (χίν) και (χν) μπορούν να αναφέρονται αθροιστικά. 

2. Το πινακίδιο συμπληρώνεται την ημέρα της εξάσκη¬ 
σης ή της λήξης και υπογράφεται από εξουσιοδοτημένο 
εκπρόσωπο του Μέλους. Το αντίτυπο διαβιβάζεται με κα¬ 
τάλληλο μέσο στον παραγγελέα εντός της επόμενης ερ¬ 
γάσιμης ημέρας από την ημέρα της εξάσκησης ή της λή¬ 
ξης, ενώ το στέλεχος παραμένει στο Μέλος. 

ΚΕΦΑΛΑΙΟ Β' 

Βιβλία που πρέπει να τηρούνται για τις εντός κύκλου συ¬ 
ναλλαγές 

Άρθρο 5 

Τηρούμενα βιβλία ανεξάρτητα από το είδος 
της συναλλαγής 

Για τις εντός κύκλου συναλλαγές και ανεξάρτητα από 
το είδος τους, τα Μέλη της ΕΤ.Ε.Σ.Ε.Π. οφείλουν να τη¬ 
ρούντο εξής βιβλία: 

α. Αναλυτική κατάσταση περιθωρίων ασφάλισης, 
β. Δελτίο ημερησίων συναλλαγών. 

Άρθρο 6 

Αναλυτική κατάσταση περιθωρίων ασφάλισης 

1. Η αναλυτική κατάσταση περιθωρίων ασφάλισης κα¬ 
ταρτίζεται από τα Μέλη της ΕΤ.Ε.Σ.Ε.Π. ημερησίως. 

2. Η αναλυτική κατάσταση απεικονίζει, ανά πελάτη με 
αναγραφή του κωδικού του, το σύνολο των περιθωρίων 
ασφάλισης που έχει παράσχει ο πελάτης. 

Άρθρο 7 

Δελτίο ημερήσιων συναλλαγών 

1. Το δελτίο ημερησίων συναλλαγών ανά Μέλος του 
Χ.Π.Α. καταρτίζεται από τα Μέλη της ΕΤ.Ε.Σ.Ε.Π. σε ημε¬ 
ρήσια βάση. 

2. Το δελτίο περιέχει κατά στήλες τα εξής στοιχεία: 

α. Καθέτως: Το είδος των παραγώγων που απετέλεσαν 
αντικείμενο συναλλαγής και την υποκείμενη αξία, 
β. Οριζοντίως: 

ί. Τον κωδικό διαπραγμάτευσης και εκκαθάρισης του 
παραγγελέα για λογαριασμό του οποίου συνήφθη η συ¬ 
ναλλαγή. 

ϋ. Το είδος της συναλλαγής, 
ί ί ί. Τη ν ποσότητα και την τιμή. 
ίν. Την ακριβή ώρα σύναψης της συναλλαγής, 
ν. Τον κωδικό του χρήστη που διαβίβασε την εντολή στο 
Σύστημα Διαπραγμάτευσης. 

νί. Τον αριθμό διαβίβασης της εντολής, όπως αυτός δί¬ 
νεται από το σύστημα ΟΑΣΗΣ. 

νϋ. Τον αριθμό συναλλαγής, όπως αυτός δίνεται από το 
σύστημα ΟΑΣΗΣ. 

3. Το δελτίο ημερήσιων συναλλαγών συντάσσεται σε 
δύο αντίτυπα. Το πρώτο παραδίδεται στο Μέλος του 
Χ.Π.Α. για λογαριασμό του οποίου έγινε η εκκαθάριση της 
συναλλαγής, ενώ το δεύτερο αντίτυπο παραμένει στο Μέ¬ 
λος της ΕΤ.Ε.Σ.Ε.Π.. 

ΚΕΦΑΛΑΙΟ Γ 

Υποχρεώσεις των Μελών ως προς την τήρηση των βι¬ 
βλίων και στοιχείων 

Άρθρο 8 

Υποχρέωση τήρησης των βιβλίων και στοιχείων 

1. Τα Μέλη του X.Π.Α. καιτηςΕΤ.Ε.Σ.Ε.Π. υποχρεούνται 
να τηρούν το σύνολο των βιβλίων και στοιχείων που ανα- 
φέρονται στην παρούσα απόφαση, χωριστά από τα βιβλία 
που τηρούν για τις λοιπές δραστηριότητες που ασκούν 
ως Εταιρίες Παροχής Επενδυτικών Υπηρεσιών. Αυτά τα 
βιβλία και στοιχεία τηρούνται παράλληλα με τα βιβλία και 
στοιχεία που προβλέπονται από τον Κώδικα Βιβλίων και 
Στοιχείων. 

2. Απάτην υποχρέωση της τήρησης βιβλίων και στοιχεί¬ 
ων της παρούσας απόφασης εξαιρούνται τα Μέλη του 
Χ.Π.Α. και της ΕΤ.Ε.Σ.Ε.Π. που λειτουργούν στην Ελλάδα 
υπό καθεστώς ελεύθερης παροχής υπηρεσιών, εφόσον 
υπόκεινται σε ισοδύναμους κανόνες που επιβάλλουν σχε¬ 
τικές υποχρεώσεις στο Κράτος Μέλος καταγωγής τους. 

Άρθρο 9 

Τρόπος τήρησης των βιβλίων και στοιχείων 

1. Όλα τα βιβλία που ορίζονται στην παρούσα απόφαση 
τηρούνται χωρίς άγραφα διαστήματα, χάσματα ή παρα¬ 
πομπές στο περιθώριο. 

2. Τα παραπάνω βιβλία και στοιχεία είναι αριθμημένα 
κατ’ αύξοντα αριθμό και θεωρούνται από το Χ.Π.Α. πριν 
από τη χρησιμοποίηση τους, με ένδειξη ημερομηνίας θε¬ 
ώρησης από το Χ.Π.Α. 

Άρθρο 10 
Δικαίωμα γνώσης 

Η Επιτροπή Κεφαλαιαγοράς, το Χ.Π.Α. καιη ΕΤ.Ε.Σ.Ε.Π. 
έχουν ανά πάσα στιγμή το δικαίωμα να ελέγχουν τα πα¬ 
ραπάνω βιβλία και στοιχεία και να λαμβάνουν γνώση των 
εγγραφών σε αυτά. 

Άρθρο 11 

Από τη λήψη της παρούσας απόφασης μέχρι την έναρ¬ 
ξη ισχύος της, τα στοιχεία των άρθρων 2 έως 4, εφόσον 
αφορούν συμβάσεις πώλησης μετοχών με σύμφωνο επα¬ 
ναγοράς και αγοράς μετοχών με σύμφωνο επαναπώλη- 
σης, αναγράφονται στα βιβλία και στοιχεία που ορίζονται 
στην απόφαση της 163ης/6-7-1999 συνεδρίασης του Δ.Σ. 
της Επιτροπής Κεφαλαιαγοράς (ΦΕΚ Β’ 741). 

Άρθρο 12 

Η ισχύς της παρούσας απόφασης αρχίζει τρεις μήνες 
από τη δημοσίευση της στην Εφημερίδα της Κυβερνήσε- 
ως, εξαιρουμένωντων διατάξεων των άρθρων 6 και 7 αυ¬ 
τής, οι οποίες ισχύουν από τη λήψη της. Με την έναρξη 
ισχύος της παρούσας απόφασης καταργείται η απόφαση 
της 163ης/6-7-1999 συνεδρίασης του Δ.Σ. της Επιτροπής 
Κεφαλαιαγοράς (ΦΕΚ Β’ 741). 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Αυγούστου 2000 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 


Αριθ.4183 (10) 

Ανάθεση αρμοδιοτήτων της Συγκλήτου του Πανεπιστη¬ 
μίου Κρήτης στο Πρυτανικό Συμβούλιο. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Συνεδρία 140η/23.6.2000) 

Έχοντας υπόψη: 

1) Το άρθρο 2 παρ. 2 εδάφ. β’ του Ν. 2083/1992, όπως 
αυτότροποποιήθηκεμετοάρθρο 1 παρ. 1 εδάφ. α’του Ν. 
2188/1994. 

2) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 και τροποποιήθηκε με το άρ¬ 
θρο Ι,παρ. 2ατου Ν. 2469/97. 

3) Τις υπηρεσιακές ανάγκες του Πανεπιστημίου Κρήτης 
και τη σχετική προφορική εισήγηση της Πρυτάνεως. 

4) Το γεγονός ότι από την παρούσα απόφαση δεν προ- 
καλείται δαπάνη εις βάρος του προϋπολογισμού του Πα¬ 
νεπιστημίου Κρήτης αποφασίζουμε: 

Αναθέτουμε στο Πρυτανικό Συμβούλιο του Πανεπιστη¬ 
μίου Κρήτης, για το χρονικό διάστημα από 22 Ιουλίου 
2000 μέχρι 15 Σεπτεμβρίου 2000, όλες τις αρμοδιότητες 
της Συγκλήτου που προβλέπονται από το άρθρο 2 παρ. 2 
εδάφ. β’του Ν. 2083/1992 (όπως αυτό τροποποιήθηκε με 
το άρθρο 1 παρ. 1 εδάφ. α’ του Ν. 2188/1994) και από το 
σύνολο των ισχυουσών διατάξεων, εκτός από τις αρμο¬ 
διότητες που ορίζονται στις περιπτώσεις II, III, IV, IX και 
XVI των προαναφερομένων διατάξεων του Ν. 2083/1992, 
τις οποίες διατηρεί η Σύγκλητος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τα Μέλη της Συγκλήτου 

ΧΡΗΣΤΟΣ ΝΙΚΟΛΑΟΥ, ΜΙΧΑΗΛΔΑΜΑΝΑΚΗΣ, ΑΓΓΕΛΟΣ ΚΡΑΝΙΔΗΣ, ΑΛΕ¬ 
ΣΗΣ ΠΟΛΙΤΗΣ, ΕΥΡΙΠΙΔΗΣ ΣΤΕΦΑΝΟΥ, ΜΙΧΑΗΛ ΒΑΜΒΟΥΚΑΣ, 
ΑΝΑΣΤΑΣΙΟΣ ΞΕΠΑΠΑΔΕΑΣ, ΜΙΧΑΗΛ ΠΑΣΧΑΛΗΣ, ΧΡΗΣΤΟΣ ΛΟΥ- 
ΚΟΣ, ΒΑΣΙΛΕΙΟΣ ΚΑΛΦΑΣ, ΓΕΩΡΓΙΟΣ ΤΡΟΥΛΗΣ, ΓΕΩΡΓΙΟΣ ΚΡΑΣΑ- 
ΝΑΚΗΣ, ΜΑΡΙΑ ΚΟΥΣΗ - ΛΕΚΑΚΗ, ΓΕΩΡΓΙΟΣ ΣΤΑΘΑΚΗΣ, ΝΙΚΟΛΑΟΣ 
ΚΥΛΑΦΗΣ, ΝΙΚΟΛΑΟΣ ΤΖΑΝΑΚΗΣ, ΕΜΜΑΝΟΥΗΛ ΚΑΤΕΒΑΙΝΗΣ, 
ΑΡΙΣΤΕΙΔΗΣ ΟΙΚΟΝΟΜΟΠΟΥΛΟΣ, ΠΑΝΑΓΙΩΤΗΣ ΒΑΡΔΑΣ, ΔΗΜΗ- 
ΤΡΙΟΣ ΚΟΤΡΟΓΙΑΝΝΟΣ, ΚΩΝΣΤΑΝΤΙΝΟΣ ΚΑΒΟΥΛΑΚΟΣ, ΝΙΚΟΛΑΟΣ 
ΧΑΝΙΩΤΑΚΗΣ, ΒΕΡΟΝΙΚΗ ΛΑΔΟΠΟΥΛΟΥ-ΚΑΡΑΜΑΝΩΛΗ, ΧΡΗΣΤΟΣ 
ΣΟΥΡΟΥΛΗΣ, ΠΑΝΑΓΙΩΤΗΣ ΕΥΘΥΜΙΟΥ, ΧΡΗΣΤΟΣ ΠΑΝΤΑΖΗΣ, 
ΑΠΟΣΤΟΛΗΣ ΜΠΟΚΑΣ, ΧΡΗΣΤΟΣ ΚΑΠΟΝΗΣ, ΚΩΝΣΤΑΝΤΙΝΑ ΓΕΩΡ- 
ΓΑΛΑΚΗ, ΜΙΧΑΗΛ ΝΤΑΓΚΟΥΝΑΚΗΣ, ΒΑΣΙΛΗΣ ΤΡΙΓΩΝΑΚΗΣ, ΔΗΜΗ- 
ΤΡΙΟΣ ΤΣΙΓΚΟΣ, ΝΙΚΟΛΑΟΣ ΚΑΡΠΑΘΑΚΗΣ. 

Ρέθυμνο, 20 Ιουλίου 2000 

Ο Πρύτανης 
ΧΡΗΣΤΟΣ ΝΙΚΟΛΑΟΥ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































